《春日即事》
宋代·舒岳祥

灯夕花朝都已过，石泉槐火又将新。
故乡失业荆榛满，客子长饥雨雪频。
底处桃源堪避世，何人橘里得藏身。
朝家细核丁黄籍，食指虽多无绢银。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。